ไฟแนนซ์ทูเดย์
&#8220;คนเก่งและดี อยู่ที่ไหนก็เปล่งรัศมีของความดีให้ปรากฏ&#8221;
20 ส.ค. 2554

“คนเก่งและดี อยู่ที่ไหนก็เปล่งรัศมีของความดีให้ปรากฏ”
...ในที่สุดคณะกรรมการสมาคมส่งเสริมสถาบันกรรมการบริษัท ไทย (ไอโอดี) ก็ประกาศแต่งตั้ง บัณฑิต นิจถาวร อดีตรองผู้ว่าการด้านเสถียรภาพนโยบายการเงิน ธนาคารแห่งประเทศไทย (ธปท.) ผู้เชี่ยวชาญด้านเศรษฐศาสตร์และการเงิน ขึ้นเป็นกรรมการผู้อำนวยการคนใหม่ แทน ชาญชัย จารุวัสตร์ ผู้ก่อตั้งที่ได้เสียชีวิตไปก่อนหน้า โดยมีผลตั้งแต่วันที่ 1 ก.ค.นี้
 




หน้าที่ของบัณฑิตคือสานงานในการส่งเสริมให้บริษัทในประเทศไทยมีธรรมาภิบาล และมาตรฐานในการดำเนินงานที่ดี ต่อต้านการทุจริตในภาคเอกชน
บัณฑิต บอกว่า “การยกมาตรฐานการกำกับดูแลกิจการที่ดีเป็นสิ่งสำคัญสำหรับประเทศไทย ซึ่งจะช่วยให้เศรษฐกิจไทยเติบโตได้อย่างต่อเนื่องและยั่งยืน โดยเฉพาะในสถานการณ์ในปัจจุบันที่เต็มไปด้วยความท้าทายและการแข่งขันในด้านการระดมทุน” 
ไอโอดี ก่อตั้งมาตั้งแต่ปี 2542 โดยธนาคารโลก ตลาดหลักทรัพย์แห่งประเทศไทย ก.ล.ต. ธปท. และมูลนิธิกองทุนพัฒนาระบบตลาดทุน เป็นผู้สนับสนุน เพื่อส่งเสริมกิจการที่ดี
...พูดถึงการสนับสนุนส่งเสริมกิจการที่ดี ทำให้พานนึกถึงบริษัทขนาดใหญ่ที่เป็นรัฐวิสาหกิจของไทยอย่าง ปตท.ขึ้นมา มีที่ไหนกิจการของตัวเองมีปัญหาแต่กลับจะส่งผ่านต้นทุนที่เพิ่มขึ้นจากความผิดพลาดในการธุรกิจไปให้ประชาชนด้วยการขึ้นค่าไฟ เรื่องแบบนี้ เฮียประเสริฐ บุญสัมพันธ์ ประธานเจ้าหน้าที่บริหาร ปตท. ควรออกมาชี้แจงแถลงไขให้สาธารณะรับทราบ อย่ามัวแต่นั่งฉีกปฏิทินนับเวลาเกษียณอยู่นาทั่นพี่...ประชาชีเขาแบกภาระมากเกินไปแล้ว
...อ้อ แล้วอย่าปล่อยปละละเลยให้บิ๊กคนไหนมาแบ่งอำนาจด้วยการเรียกผู้บริหารคนใหม่มากำชับให้แต่งตั้งคนของตัวเองให้นั่งในตำแหน่งต่อไป ห้ามย้ายไปไหนยาว 2 ปีนะ มันไม่ประเสริฐเพ่